Lav et referat af nedenstående tekst:

Tekst:
Der blev grebet hurtigt til handling, da en ældre mand var tæt på at drukne i et svømmebassin i Skallerup Seaside Resort. - Flere gæster hjalp med at redde ham op ad vandet, og en af dem hjalp vores livredder med at genoplive ham, fortæller Jørgen Høll, direktør i Skallerup Klit Feriecenter om episoden, der skete fredag morgen. Den 80-årige blev efter genoplivningen kørt på hospitalet sammen med sin kone. Han var på ferie i Skallerup med sine børn og børnebørn, da ulykken skete. - Resten af familien er fortsat hos os, og vi tager hånd om dem, siger direktøren. Psykologhjælp til de involverede Feriestedet sørger nu for at skabe ro på stedet og tilbyde personale, der var tæt på ulykken, psykologhjælp. - Nogle kan have haft traumatiske oplevelser, så vi gør, hvad vi kan for at hjælpe dem, oplyser Jørgen Høll, der er glad for, at stedets livredder reagerede hurtigt. - Det er altid rart, at vores indsats med førstehjælp bærer frugt, så vi kan redde liv, siger han.

Referat:
En 80-årig mand blev i morges fundet på bunden af bassinet i Skallerup Seaside Resort. Han blev genoplivet og kørt til sygehuset.